Document ID: 32003R2235

Komisijas Regula (EK) Nr. 2235/2003
(2003. gada 23. decembris),
ar ko nosaka kopīgus noteikumus Padomes Regulu (EK) Nr. 1782/2003 un (EK) Nr. 1868/94 piemērošanai attiecībā uz kartupeļu cieti
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 [1], un jo īpaši tās 145. panta c) punktu,
ņemot vērā Padomes 1994. gada 27. jūlija Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu [2], un jo īpaši tās 8. pantu,
tā kā:
(1) Regulas (EK) Nr. 1782/2003 IV sadaļas 6. nodaļa paredz atbalstu lauksaimniekiem, kas audzē kartupeļus, kuri paredzēti kartupeļu cietes ražošanai. Saskaņā ar minētās regulas 93. pantu maksājuma summu piemēro kartupeļu daudzumam, kas vajadzīgs, lai iegūtu vienu tonnu cietes.
(2) Regulas (EK) Nr. 1868/94 4.a pants paredz minimālo cenu kartupeļiem, kas paredzēti kartupeļu cietes ražošanai. Šo cenu pielāgo atbilstīgi cietes saturam kartupeļos. Minētās regulas 5. pants paredz piemaksu, kas jāizmaksā uzņēmumiem, kuri ražo kartupeļu cieti, par saražoto kartupeļu cietes daudzumu.
(3) Ir vajadzīgs izveidot kopīgus noteikumus, lai noteiktu kartupeļu svaru, atbalsta maksājumus par cietes kartupeļiem, minimālo cenu un piemaksu atkarībā no cietes satura kartupeļos.
(4) Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu un Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1782/2003 93. un 94. panta vajadzībām un Regulas (EK) Nr. 1868/94 4.a un 5. panta vajadzībām kartupeļu svaru nosaka saskaņā ar šīs Regulas I pielikumu.
Atbalsta maksājumi par cietes kartupeļiem, kas paredzēti Regulas (EK) Nr. 1782/2003 93. pantā, minimālā cena un piemaksa atkarībā no cietes satura kartupeļos, kas paredzēta Regulas (EK) Nr. 1868/94 4.a un 5. pantā, ir tāda, kā noteikts šīs regulas II pielikumā.
2. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
To piemēro no 2004./05. tirdzniecības gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 23. decembrī

Labels: 17
19
5
6